CELEX: 32021R0120
Language: lv
Date: 2021-02-02 00:00:00
Title: Komisijas Īstenošanas regula (ES) 2021/120 (2021. gada 2. februāris), ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj laist tirgū no Brassica rapa L. un Brassica napus L. iegūtu daļēji attaukotu rapša sēklu pulveri un groza Komisijas Īstenošanas regulu (ES) 2017/2470 (Dokuments attiecas uz EEZ)

3.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 37/1
               
            
         KOMISIJAS ĪSTENOŠANAS REGULA (ES) 2021/120
         (2021. gada 2. februāris),
         ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj laist tirgū no Brassica rapa L. un Brassica napus L. iegūtu daļēji attaukotu rapša sēklu pulveri un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:
         
                     (1)
                  
                  
                     Regula (ES) 2015/2283 paredz, ka Savienības tirgū drīkst laist tikai atļautus un Savienības sarakstā iekļautus jaunus pārtikas produktus.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.
                  
               
                     (3)
                  
                  
                     Uzņēmums Avena Nordic Grain Oy (“pieteikuma iesniedzējs”) 2018. gada 31. decembrī saskaņā ar Regulas (ES) 2015/2283 10. panta 1. punktu iesniedza Komisijai pieteikumu kā jaunu pārtikas produktu laist Savienības tirgū no Brassica rapa L. un Brassica napus L. divu nuļļu šķirnēm iegūtu daļēji attaukotu rapša sēklu pulveri. Pieteikuma iesniedzējs lūdza atļaut no Brassica rapa L. un Brassica napus L. iegūtu daļēji attaukotu rapša sēklu pulveri izmantot graudaugu batoniņos, musli un līdzīgos sausajos graudaugu brokastu maisījumos, ekstrudētos brokastu pārslu produktos, uzkodās, izņemot čipšus un tamlīdzīgus izstrādājumus, tumšajā maizē bez lipekļa, maizē un maizītēs, kam pievienotas īpašas sastāvdaļas, daudzgraudu maizē un maizītēs, gaļas aizstājējos un gaļas bumbiņās.
                  
               
                     (4)
                  
                  
                     Pieteikuma iesniedzējs arī ierosināja, ka tā kā no Brassica rapa L. un Brassica napus L. iegūtu daļēji attaukotu rapša sēklu pulvera olbaltumvielu frakcija ir līdzīga rapšu sēklu proteīnam, kas kā jauna pārtikas produktu sastāvdaļa atļauta ar Komisijas Īstenošanas lēmumu 2014/424/ES (3) un par kuru Eiropas Pārtikas nekaitīguma iestāde (“Iestāde”) secinājusi (4), ka nevar izslēgt sensibilizācijas risku un ka tas, iespējams, var izraisīt alerģiskas reakcijas cilvēkiem, kuriem ir alerģija pret sinepēm, tad no Brassica rapa L. un Brassica napus L. iegūtu daļēji attaukotu rapša sēklu pulveri saturošu pārtikas produktu marķējumam jābūt tādam, kas ļautu pret sinepēm alerģiskiem cilvēkiem izvairīties no šādu produktu patēriņa.
                  
               
                     (5)
                  
                  
                     2018. gada 31. decembrī pieteikuma iesniedzējs arī iesniedza Komisijai pieprasījumu aizsargāt īpašniekdatus par nejaušinātu, dubultaklu, kontrolētas paralēlas grupas, 4 nedēļu ilgas intervences cilvēku klīnisko izmēģinājumu pētījumu, lai novērtētu jaunas pārtikas sastāvdaļas nekaitīgumu un panesamību veselīgu patērētāju vidū (5).
                  
               
                     (6)
                  
                  
                     Komisija 2019. gada 19. jūnijā lūdza Iestādi saskaņā ar Regulas (ES) 2015/2283 10. panta 3. punktu novērtēt no Brassica rapa L. un Brassica napus L. iegūtu daļēji attaukotu rapša sēklu pulveri kā jaunu pārtikas produktu.
                  
               
                     (7)
                  
                  
                     Iestāde 2020. gada 30. jūnijā atbilstoši Regulas (ES) 2015/2283 11. panta prasībām pieņēma zinātnisku atzinumu “Safety of rapeseed powder from Brassica rapa L. and Brassica napus L. as a novel food pursuant to Regulation (EU) 2015/2283” (6).
                  
               
                     (8)
                  
                  
                     Iestāde zinātniskajā atzinumā secināja, ka no Brassica rapa L. un Brassica napus L. iegūtu daļēji attaukotu rapša sēklu pulveris ir nekaitīgs, ja tiek ievēroti ierosinātie lietošanas nosacījumi. Tomēr tā arī secināja, ka no Brassica rapa L. un Brassica napus L. iegūtu daļēji attaukotu rapša sēklu pulveris var izraisīt alerģiskas reakcijas cilvēkiem ar alerģiju pret sinepēm. Tāpēc minētais zinātniskais atzinums ir pietiekams pamats, lai secinātu, ka no Brassica rapa L. un Brassica napus L. iegūtu daļēji attaukotu rapša sēklu pulveris, ja to izmanto graudaugu batoniņos, musli un līdzīgos sausajos graudaugu brokastu maisījumos, ekstrudētos brokastu pārslu produktos, uzkodās, izņemot čipšus un tamlīdzīgus izstrādājumus, tumšajā maizē bez lipekļa, maizē un maizītēs, kam pievienotas īpašas sastāvdaļas, daudzgraudu maizē un maizītēs, gaļas aizstājējos un gaļas bumbiņās un ar nosacījumu, ka no Brassica rapa L. un Brassica napus L. iegūtu daļēji attaukotu rapša sēklu pulveri saturošu pārtikas produktu marķējumam jābūt tādam, kas ļautu pret sinepēm alerģiskiem cilvēkiem izvairīties no šādu produktu patēriņa, ir tāds pārtikas produkts, kas atbilst Regulas (ES) 2015/2283 12. panta 1. punkta prasībām.
                  
               
                     (9)
                  
                  
                     Iestādes atzinums un pieteikuma iesniedzēja iesniegtie sastāva un specifikācijas dati arī sniedz pietiekamu pamatojumu, lai jaunā pārtikas produkta specifikācijā iekļautu kopējo ogļhidrātu saturu, jo tas ir svarīgs uztura komponents, kura iekļaušana papildinās šā jaunā pārtikas produkta proksimāta profilu.
                  
               
                     (10)
                  
                  
                     Iestāde zinātniskajā atzinumā uzskatīja, ka tā būtu varējusi izdarīt secinājumus par no Brassica rapa L. un Brassica napus L. iegūtu daļēji attaukotu rapša sēklu pulvera nekaitīgumu ierosinātajos lietošanas nosacījumos bez datiem, kurus pieteikuma iesniedzējs bija norādījis kā īpašniekdatus (“Nejaušināts, dubultakls, kontrolētas paralēlas grupas, 4 nedēļu ilgas intervences cilvēku klīniskais pārbaudes pētījums, lai novērtētu jaunas pārtikas sastāvdaļas nekaitīgumu un panesamību veselīgu patērētāju vidū”).
                  
               
                     (11)
                  
                  
                     Tāpēc Komisija uzskata, ka Regulas (ES) 2015/2283 26. panta 2. punktā noteiktās prasības nav izpildītas un pieteikumā pieprasīto īpašniekdatu aizsardzību nevar piešķirt. Tāpēc ir lietderīgi no Brassica rapa L. un Brassica napus L. iegūtu daļēji attaukotu rapša sēklu pulvera kā jauna pārtikas produkta atļaujā un tā iekļaušanā Savienības atļauto jauno pārtikas produktu sarakstā ietvert tikai Regulas (ES) 2015/2283 9. panta 3. punktā minēto informāciju.
                  
               
                     (12)
                  
                  
                     Tāpēc Īstenošanas regulas (ES) 2017/2470 pielikums būtu attiecīgi jāgroza.
                  
               
                     (13)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   No Brassica rapa L. un Brassica napus L. iegūtu daļēji attaukotu rapša sēklu pulveri, kura specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.
            
            
               2.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.
            
         
         
            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 2. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Komisijas Īstenošanas lēmums 2014/424/ES (2014. gada 1. jūlijs), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rapšu sēklu proteīnu kā jaunu pārtikas produktu sastāvdaļu (OV L 196, 3.7.2014., 27. lpp.).
         
            (4)  EFSA Journal 2013; 11(10): 3420.
         
            (5)  Medfiles Ltd, 2018 (nav publicēts).
         
            (6)  EFSA Journal 2020;18(7):6197.
      
      
         
            PIELIKUMS
            Īstenošanas regulas (ES) 2017/2470 pielikumu groza šādi:
            
                        (1)
                     
                     
                        pielikuma 1. tabulā “Atļautie jaunie pārtikas produkti” alfabētiskā secībā iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Jaunā pārtikas produkta lietošanas nosacījumi
                                 
                                 
                                    Īpašas papildu marķēšanas prasības
                                 
                                 
                                    Citas prasības
                                 
                              
                                    “No Brassica rapa L. un Brassica napus L. iegūtu daļēji attaukotu
                                    
                                    
                                       rapša sēklu pulveris
                                    
                                 
                                 
                                    
                                       Konkrēta pārtikas kategorija
                                    
                                 
                                 
                                    
                                       Maksimālais līmenis
                                    
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “daļēji attaukotu rapša sēklu pulveris”
                                    Uz pārtikas produktiem, kas satur no Brassica rapa L. un Brassica napus L. iegūtu “daļēji attaukotu rapša sēklu pulveri” ir norāde, ka šī sastāvdaļa var izraisīt alerģisku reakciju patērētājiem, kuriem ir alerģija pret sinepēm un to produktiem. Šis paziņojums atrodas tiešā sastāvdaļu saraksta tuvumā.”
                                 
                                 
                                     
                                 
                              
                                    Dažādi graudaugu batoniņi
                                 
                                 
                                    20 g/100 g
                                 
                              
                                    Musli un līdzīgi graudaugu brokastu maisījumi
                                 
                                 
                                    20 g/100 g
                                 
                              
                                    Ekstrudēti brokastu pārslu produkti
                                 
                                 
                                    20 g/100 g
                                 
                              
                                    Uzkodas (izņemot kartupeļu čipšus)
                                 
                                 
                                    15 g/100 g
                                 
                              
                                    Maizes un maizītes, kam pievienotas īpašas sastāvdaļas (piemēram, sēklas, rozīnes, garšaugi)
                                 
                                 
                                    7 g/100 g
                                 
                              
                                    Tumšā maize, uz kuras marķējuma atbilstoši Komisijas Īstenošanas regulas (ES) Nr. 828/2014 prasībām izvietoti paziņojumi par lipekļa neesību vai samazinātu tā klātbūtni
                                 
                                 
                                    7 g/100 g
                                 
                              
                                    Daudzgraudu maize un maizītes
                                 
                                 
                                    7 g/100 g
                                 
                              
                                    Gaļas aizstājēji
                                 
                                 
                                    10 g/100 g
                                 
                              
                                    Gaļas bumbiņas
                                 
                                 
                                    10 g/100 g
                                 
                              
                  
                        (2)
                     
                     
                        pielikuma 2. tabulā “Specifikācijas” alfabētiskā secībā iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Specifikācijas
                                 
                              
                                    “No Brassica rapa L. un Brassica napus L. iegūtu daļēji attaukotu
                                    
                                    
                                       rapša sēklu pulveris
                                    
                                 
                                 
                                    
                                       Definīcija Pulveri ražo no Brassica rapa L. un Brassica napus L. divu nuļļu šķirnēm iegūtām daļēji attaukotām rapša sēklām, veicot vairākus pārstrādes posmus, lai samazinātu glikozinolātu un fitātu daudzumu.
                                    
                                       Avots
                                       Brassica rapa L. un Brassica napus L. sēklas
                                    
                                       Parametri/sastāvs
                                    
                                    Olbaltumvielas (N × 6,25): 33,0-43,0 %
                                    Lipīdi: 14,0 – 22,0 %
                                    Kopējais ogļhidrātu saturs (*): 33,0 – 40,0 %
                                    Kopējais šķiedrvielu saturs (**): 33,0 – 43,0 %
                                    Mitrums: < 7,0 %
                                    Pelni: 2,0-5,0 %
                                    Kopējais glikozinolātu saturs: < 0,3 mmol/kg (≤ 120 mg/kg)
                                    Fitāti: < 1,5 %
                                    Peroksīda skaitlis (jaunu pārtikas produktu svarā): ≤ 3,0 mEq O2/kg
                                    
                                       Smagie metāli
                                    
                                    Svins: < 0,2 mg/kg
                                    Arsēns (neorganiskais): < 0,2 mg/kg
                                    Kadmijs: < 0,2 mg/kg
                                    Dzīvsudrabs: < 0,1 mg/kg
                                    Alumīnijs: < 35,0 mg/kg
                                    
                                       Mikrobioloģiskie kritēriji
                                    
                                    Kopējais mikroorganismu koloniju skaits (30 °C): < 5 000  KVV/g
                                    Enterobaktērijas: < 10 KVV/g
                                    
                                       Salmonella sp.: 25 g paraugā nekonstatē
                                    Rauga un pelējuma sēnītes: < 100 KVV/g
                                    
                                       Bacillus cereus: < 100 KVV/g
                                    (*) Starpība: 100 % – [olbaltumvielas % + mitrums % + tauki % + pelni %]
                                    (**) AOAC 2011.25 (fermentatīvā gravimetrija)
                                    KVV: Kolonijas veidojošās vienības, AOAC: Association of Official Agricultural Chemists”.